איגור קרוטוגולוב

איגור קרוטוגולוב (נולד ב-1976) הוא מוזיקאי ישראלי, מלחין, רב-נגן, זמר, פזמונאי, מפיק, מעצב גרפי, צייר, המייסד והמנהיג של הלהקות "קרוזנשטרן ופארוחוד" ("KIP") ו"תזמורת הצעצועים של איגור קרוטוגולוב".

==ביוגרפיה==
איגור קרוטוגולוב נולד בשנת בטשקנט, אוזבקיסטן. אהבתו למוזיקה החלה בגיל 12, כשהאזין לראשונה לסימפוניה השמינית של שוסטקוביץ'. ב-1989 ניגן בתופים בלהקת פאנק מקומית בטשקנט. לאחר שסיים את לימודיו ב-1992, עלה עם הוריו לישראל.

==קריירת מוזיקה==
===שיתופי פעולה מוקדמים===
איגור קרוטוגולוב החל את הקריירה המוזיקלית שלו זמן קצר לאחר עלייתו לישראל. החל משנת 1997 קרוטוגולוב לקח חלק פעיל בסצנת האינדי הישראלית תחת הכינוי Igor18 כמלחין, נגן בס, סולן ומעצב עטיפות אלבומים. קרוטוגולוב שיתף פעולה עם מספר מוזיקאים ישראלים ביניהם רוסלן גרוס, ואדים גוסיס, ורה אגניבלוק, סלבה סמלייבסקי אנטון וייס וכו.<ref>[https://www.qube.co.il/איגור-קרוטוגולוב איגור קרוטוגולוב], באתר Qube</ref> קרוטוגולוב ניגן בגיטרת בס, תופים והתנסה בכלי נגינה לא שגרתיים (מסור, קשתית, צעצועי ילדים וכו).

יחד עם חברו רוסלן גרוס, נגן קלרינט ובסיסט של "רייביז קייסט", שאותו הכיר ב-1995, הצטרף קרוטוגולוב לפרויקט הניסיוני הישראלי "The Crossfishes", שאיחד מוזיקאי אנדרגראונד ישראלים והקליט מפגשי ג'אז ונויז חיים באלתור.<ref> [https://smelovsky.com/2001/10/23/231001-the-crossfishes-slava-chaos-as-shelter-igor18-ant-at-mehoga-4/ The Crossfishes 23.10.01], באתר У Смеловских </ref> קרוטוגולוב גם הצטרף כבסיסט ללהקת הנאו-פולק הישראלית "Agnivolok". הוא השתתף בהקלטת האלבום הראשון של הלהקה, "Sculptor", שיצא על ידי הלייבל הגרמני "Stateart" ב-2001. מאוחר יותר האלבום הוצא מחדש על ידי הלייבל הישראלי "Eastern Front" ב-2006. קרוטוגולוב הופיע גם באלבום "Cherries", אלבומו השני של "Agnivolok", שהוקלט ב-2001 ויצא על ידי "Eastern Front" ב-2006. השיר הראשון של האלבום, "The Golden Skull", יצא בבכורה באוסף המוזיקת הפוסט-אינדסטריאל הישראלית "Tel Aviv Aftermath" (2002), המהדורה הראשונה של הלייבל הישראלי "Topheth Prophet". אלבום האוסף הזה כולל יצירות מוקדמות נוספות של קרוטוגולוב: הרצועה "Make Law" עם "New Jerusalem Defense Force", הרצועה "Live 23.10.2001", חלק מהופעה חיה של "The Crossfishes", ורצועת הסולו המצטיינת "About A Man Falling Apart".<ref>Josh Ronsen, [http://ronsen.org/monkminkpinkpunk/11/telaviv.html REVIEW: Israeli Noise Compilation], באתר www. ronsen.org </ref> קרוטוגולוב הופיע גם באלבומי האוסף האלקטרוניים: ב-Intercontinental Zvukoprocessing" (2004)", עם רצועות הסולו שלו "Hunt For Butterflies" ו-"-+", וב-“Granittin” (2006), עם רצועת סולו "Gurtuk". בשנת 2005 השתתף קרוטוגולוב בהופעה החיה של "The Crossfishes", שהוקלט במועדון "Vortex" בתל אביב ויצא באלבום האוסף "Noisemass 2005" בשנת 2006 על ידי "Topheth Prophet". בשנת 2006 הוציא איגור קרוטוגולוב את האלבום "Festivemood" בלייבל הגרמני "Apocalyptic Radio", שהוקלט בהופעה החיה עם רוסלן גרוס ואנטון וייס בתל אביב.

איגור קרוטוגולוב שיתף פעולה הדוק עם המוזיקאי הישראלי ואדים גוסיס ("Chaos As Shelter") במספר פרויקטים אלקטרוניים. בשנת 2002 קרוטוגולוב וגוסיס הוציאו את האלבום "Locust Wind" בלייבל האיטלקי "Pre Feed". ב-2003 הם עבדו עם המוזיקאי האמריקאי דייוויד בראונסטד ("Tidal") על האלבום "Ingathering of Exile", שיצא על ידי הלייבל האמריקאי "Ground Fault Recordings". ביולי 2003 קרוטוגולוב וגוסיס שיתפו פעולה עם אריק ווד ("Bastard Noise ") והקליטו את האלבום "The Geometry of Soul", שיצא על ידי "Topheth Prophet".<ref>Francois Couture, [https://www.allmusic.com/album/the-geometry-of-soul-mw0001336196 Review: The Geometry of Soul],באתר AllMusic</ref><ref>Andrew Aversionline, [https://www.aversionline.com/view/bastard-noise-igor-krutogolov-chaos-as-shelter-the-geometry-of-soul-cd Review: Bastard Noise/Igor Krutogolov/Chaos as Shelter “The Geometry of Soul” CD],באתר www.aversionline.com</ref> קרוטוגולוב וגוסיס גם הופיעו יחד באוספים אלקטרוניים: Infernal Proteus" (2002)" ו-(Tonal Destruction [II]" (2003", שיצאו בלייבלים אמריקאים.

בשנת 2005 הצטרפו קרוטוגולוב וגוסיס לפרויקט משותף של להקת האוונגרד הישראלית "Grundik+Slava " עם הזמרת הישראלית ויקטוריה חנה עבור האלבום "Frogs", הוצאת משותפת של "Topheth Prophet" ו-"Auris Media Records". ההקלטות המאולתרות של חנה שולבו עם אלקטרוניקה סביבתית מסונתזת, אלתורי נויז, דרון אורגני ומקצבים אתניים שבטיים. קרוטוגולוב השתתף גם בקונצרט ג'אז מוקלט Live at Levontin 07.04.2008" (2009)" עם גרונדיק קסיאנסקי וסלאבה סמלובסקי ("Grundik+Slava ").

ב-2009 הצטרף איגור קרוטוגולוב לפרויקט האלקטרוני החדש של ואדים גוסיס, "Thunderwheel", והקליט שני אלבומים: Credo" (2009)" ו-Lumberjack Blues" (2010)". האחרון שוחרר גם בויניל. "Credo" קיבל ביקורות חיוביות רבות במספר מגזינים מוזיקליים בשפות שונות ("Judas Kiss", "Gothtronic", "Musique Machine", "Darkroom Magazine" ואחרים).<ref>[https://golova.livejournal.com/tag/credo “Credo” Reviews],באתר www.golova.livejournal.com</ref> המאפיין המיוחד של האלבום הוא השימוש בכלי נגינה לא שגרתיים כמו סינתיסייזר אנלוגי, טרמין, והמסור שמנגן בו איגור קרוטוגולוב ונותן צליל מיוחד לאלבום. קרוטוגולוב גם ניגן בבס, גיטרה, כלי הקשה ושר באלבומים.

איגור קרוטוגולוב ניגן במספר רב של פסטיבלים והופעות אוונג-רוק וג'אז בשיתוף עם מוזיקאי ג'אז יפנים וישראלים: קזויוקי קישינו , קזוטוקי אומזו , טאצויה יושידה , אסיף צחר , חגי פרשטמן ("מונוטוניקס"), דניאל שריד, אריאל ארמוני ואריאל שיבולת.<ref>Ayelet Dekel, [https://www.midnighteast.com/mag/?p=32614 Jerusalem Jazz Festival: December 2015], באתר Midnight East (24 בנובמבר 2015)</ref><ref>Barry Davis, [https://www.jpost.com/in-jerusalem/jazz-gets-back-to-jerusalem-at-the-israel-museum-435436 Jazz gets back to Jerusalem, at the Israel Museum], באתר The Jerusalem Post, 26 בנובמבר 2015</ref> חלק ממופעי האימפרוביזציה החיים הוקלטו ויצאו כאלבומים: Live in The Head" (2008)", עם טאצויה יושידה ואסיף צחר ,<ref>Jeff Melton, [http://expose.org/index.php/articles/display/tatsuya-yoshida-with-igor-krutogolov-assif-tsahar-live-in-the-head-4.html Reviews: Tatsuya Yoshida with Igor Krutogolov & Assif Tsahar — Live in the Head], באתר Exposé Online (1 ביולי 2009)</ref> "Hot Exhaust" (2010) ו-Cold Exhaust" (2020)", עם אסיף צחר וחגי פרשטמן, Live At Levontin 7" (2012)", עם הפסנתרן הישראלי דניאל שריד והמתופף הישראלי אריאל ארמוני; ו-Quit Silence" (2020)" עם הסקסופוניסט הישראלי אריאל שיבולט.

איגור קרוטוגולוב הקליט מספר אלבומים עם הסופר האקספרימנטלי היפני קנדזי סיראטורי: "Chaos Cell", "Ancient Device" (2009), "Archaic Sky" (2009), ו-WHNZ:15:KATER/Dark Water" (2010)". האלבומים הם הסיפורים שמספר קנדזי סיראטורי למוזיקה האלקטרונית של קרוטוגולוב (אורגן, גיטרה אקוסטית, כלי מיתר, כלי הקשה, אפקטים קוליים).

בשנת 2013 עבד קרוטוגולוב עם להקת הכליזמר-פאנק-רוק הישראלית "הבילויים" באלבום "הורה הסלמה!" (על מסור וקרן).

בשנת 2018 הקליט קרוטוגולוב קאבר אקספרימנטלי בן 12 דקות לשיר "Веселый разговор" ("שיחה עליזה") עם הזמרת הישראלית סבטלנה בן עבור אלבום המחווה "Веселый разговор" ("שיחה עליזה") (2018), המוקדש למשורר הרוסי אלכסנדר גליץ'.<ref>Александр Нурабаев, [https://www.colta.ru/articles/music_modern/19492-aleksandru-galichu-posvyaschaetsya-veselyy-razgovor?page=9 Александру Галичу посвящается. Веселый разговор], באתר Colta.ru (19 באוקטובר 2018) </ref>

איגור קרוטוגולוב שיתף פעולה הדוק עם המוזיקאי הרוסי והמספר הפרפורמטיבי פסוי קורולנקו בכמה פרויקטים. קרוטוגולוב הצטרף לפרויקט "Psoy & Oy Division", על מסור, יחד עם להקת "Oy Division" של נועם ענבר ולקח חלק בהקלטה והצגה של האלבום Dicunt" (2013)", שהוצג ב-22 באוגוסט 2013 במוסקבה, רוסיה.<ref>[https://ria.ru/20130822/957804830.html Псой Короленко и клезмер-группа "Oy Division" презентуют альбом в Москве], באתר РИА Новости (22 באוגוסט 2013)</ref> קרוטוגולוב גם הצטרף לפרויקט "Psoy & The Israelifts", על מסור ובס, להקלטת האלבומים Goy Hands" (2017)" ו-Equine Canine Soldier Whore" (2017)". האחרון הוצג ב-29 באפריל 2017 בתל אביב בקונצרט שהוקדש ליום הולדתו ה-50 של פסוי קורולנקו.<ref>Ayelet Dekel, [https://www.midnighteast.com/mag/?p=36902 Happy Birthday Psoy Korolenko], באתר Midnight East (10 במאי 2017)</ref> באותו קונצרט הציגו קרוטוגולוב ופסוי את אלבומו של הפרויקט המשותף HHHH №2 ПППП" (2015)" בז'אנר ניסיוני חדש "ПППП" ("חצי פרפורמנס של שיר ושירה" מהרוסית "Песенно-Поэтичефский Полу-Перформанс"), קרוטוגולוב על מסור, פסנתר, קול, אפקטים קוליים.<ref>Маша Хинич, [https://www.israelculture.info/intervyu-s-psoem-kak-budet-50-obratno/ Интервью с Псоем. Как будет 50 обратно], באתר Israeli Culture Info (26 באפריל 2017)</ref> איגור קרוטוגולוב גם עבד עם פסוי קורולנקו, "Oy Division" ולהקת הכליזמרים הגרמנית "Daniel Kahn & the Painted Bird " באלבום The Unternationale: The Fourth Unternational" (2020)".

===אלבומי סולו===
איגור קרוטוגולוב הוציא שלושה אלבומי סולו: האלבום הנויז האקספרימנטלי Muzika Elektronika" (2005/2006) שהוצא ארבע פעמים בלייבלים שונים ((".Esc.rec", הולנד, "!!!T'an!Kaven!!Ash", ישראל, "Operator Produkzion", רוסיה, ".Heart Shaped Box Prod", רוסיה) האלבום האמביינט הנאו-קלאסי White" (2006)" והאלבום האלקטרוני 1970s Uzbek Electronic Music" (2019)", שיצא בקלטות.<ref>François Couture, [https://www.allmusic.com/album/white-mw0001094489 White Review], באתר AllMusic</ref>

===קרוזנשטרן ופארוחוד===

בשנת 2002 ייסד איגור קרוטוגולוב את להקת "קרוזנשטרן ופארוחוד": איגור קרוטוגולוב (גיטרת בס, שירה), רוסלן גרוס (קלרינט) וגיא שכטר (תופים).<ref>Asi Gal, [https://www.jpost.com/arts-and-culture/music/dont-understand-just-listen Don’t understand, just listen], The Jerusalem Post (28 באוגוסט 2008). </ref> אלבום הבכורה של הלהקה, "The Craft of Primitive Klezmer", יצא ביולי 2003 על ידי הלייבל הישראלי "Auris Media Records" ואחריו נערכו מספר הופעות חיות עקב הצלחתו הגדולה של האלבום בארץ ובחו"ל. האלבום הושווה למיטב ההקלטות של סדרת "Radical Jewish Culture", שיצאה על ידי חברת התקליטים של ג'ון זורן – "Tzadik ".<ref>Direktorius, [https://www.ore.lt/2008/01/kruzenshtern-i-parohod-dziazuojantys-karatistai «Kruzenshtern i Parohod: džiazuojantys karatistai»], באתר Ore.lt (29 בינואר 2008)</ref><ref>Ari Davidow, [https://www.klezmershack.com/bands/k&p/craft/k&p.craft.html Kruzenshtern & Parohod / The Craft of Primitive Klezmer], באתר KlezmerShack (18 באוקטובר 2003)</ref>

בנובמבר 2004 שחררה "Auris Media" את ההקלטה, "Live In Karaganda", הופעת ג'אז ניסיוני חיה של הלהקה במועדון "בארבי" בתל אביב ב-30 בנובמבר 2004. איגור קרוטוגולוב עיצב עטיפות ייחודיות לכל אחד מ-27 העותקים של האלבום שנמכרו מיד לאחר ההופעה.<ref>[http://www.progarchives.com/album.asp?id=12971 Live In Karaganda Kruzenshtern & Parohod], באתר Prog Archives 2023</ref> באותו חודש הוציאה הלהקה את האלבומה השני, "Songs". את כל שירי האלבום הלחין קרוטוגולוב (חוץ מהקטע "מהוללות" של ג'ון זורן).<ref>Ari Davidow, [https://www.klezmershack.com/bands/k&p/songs/k&p.songs.html Kruzenshtern & Parohod / Songs], באתר KlezmerShack (19 בדצמבר 2004)</ref> סגנון האלבום תואר כג'אז ופולק ניסיוני. האלבום עבר מיקס ומאסטר של אודי קומרן, הסאונדמן של "אבק".<ref>[https://udi-koomran.blogspot.com/2008/08/udi-koomran-expos-magazine-interview.html Udi Koomran Exposé Magazine Interview by Jeff Melton 2005], udi-koomran.blogspot.com (13 באוגוסט 2008)</ref>

בשנת 2005 הלהקת "קרוזנשטרן ופארוחוד" הקליטה סשן חי בחדר החזרות "נויז" בתל אביב. התקליט יצא ב-2012 כאלבום "Noize 2005".<ref>Petr Slabý, [https://www.magazinuni.cz/hudba/auris-media-v-druhe-polovine-prvni-dekady-21-stoleti/ Auris media v druhé polovině první dekády 21. století], באתר Kulturní magazín UNI (בינואר 2012)</ref>

באוקטובר 2006 הלהקה הוציאה אלבום ספליט עם הדואט הצרפתי "Vialka".ללהקה הצטרפה חברה רביעית - אוליה ילנסקי באקורדיון. הופעה חיה משותפת והצגת אלבום הספליט התקיימו בנובמבר 2006 במועדון "לבונטין 7" בתל אביב.

בפברואר 2008 הקליטה הלהקה הופעת אלתור חיה עם הלהקה האוקראינית "И Друг Мой Грузовик" והוציא את האלבום Melekh" (2008)" בשם המשותף "Gruzovik i Kruzenshtern".

בשנת 2008 יצר איגור קרוטוגולוב אופרה מטעם המלחין הדמיוני זליג רביצ'ניאק והקליט את האלבום "Love for Three Cockroaches" יחד עם הלהקה הפולנית "Mitch & Mitch".<ref>[https://kruzenshterniparohod.bandcamp.com/album/love-for-three-cockroaches Love For Three Cockroaches by Mitch & Igor Krutogolov & Mitch], באתר Kruzenshtern i Parohod</ref> בתקליט הופיעו גם רוסלן גרוס ("קרוזנשטרן ופארוחוד") והאקורדיוניסט בוריס מרצינובסקי ("Charming Hostess ", "Panic Ensemble"). האלבום הוצג בבכורה בדצמבר 2009 בפסטיבל "OFF Festival " בקטוביץ, פולין.<ref>Krzysztof Gierak, [https://slaskie.naszemiasto.pl/znamy-juz-caly-sklad-grudniowego-off-festival-club-w/ar/c13-3018824 Znamy już cały skład grudniowego OFF Festival Club w Katowicach], באתר Śląskie Nasze Miasto (20 בנובמבר 2009)</ref> האלבום יצא בשנת 2010 וזכה לביקורות נלהבות.<ref>Cyril Glaume, [https://www.coreandco.fr/chroniques/kruzenshtern-i-parohod-love-for-three-cockroaches-5457.html Kruzenshtern I Parohod — Love For Three Cockroaches], באתר COREandCO webzine (29 בפברואר 2016)</ref> חוברת האלבום כללה את התוספת המיוחדת עם תיאור מפורט של חייו וקריירה של זליג רביצ'ניאק שנוצרת על ידי איגור קרוטוגולוב.

בשנת 2008 הצטרף ללהקת "קרוזנשטרן ופארוחוד" האקורדיוניסט בוריס מרצינובסקי. הלהקה משנה את סגנונה ומשאירה מאחור את המניעים היהודיים והכליזמרים. המוזיקה הופכת מורכבת יותר וחושפת את הצדדים הרבים של הכישרון של קרוטוגולוב כמלחין. בדצמבר 2008 הקליטה הלהקה אלבום, שיצא ב-2012 בשם "The Hidden Album". באותה תקופה, הלהקה הקליטה אלבום הארדקור-ג'אז-כליזמר ניסיוני עם המוזיקאי האמריקני יוג'ין רובינסון , שיצא ב-2015 בשם "Hidden Album Volume II" ב-LP.<ref>יוחאי וולף, [https://japaninadishpan.blogspot.com/2012/12/blog-post.html?m=1 קרוזנשטרן ופארוחוד מחכים לאוטובוס], באתר Japan in a dishpan (6 בדצמבר 2012)</ref><ref>Tony Dickie, [https://www.compulsiononline.com/KIP_HiddenAlbum.htm Kruzenshtern I Parohod With Eugene S. Robinson — Hidden Album Volume II], באתר Compulsion Online </ref>

===KIV Orchestra===
בשנת 2012 הלהקת "קרוזנשטרן ופארוחוד" התאחדה עם מאריליז פרשביל ואריק בורוש מהדואט הצרפתי "Vialka" כדי ליצור פרויקט משותף "KIV Orchestra". הלהקה השיקה סיבוב הופעות באירופה (צרפת, בלגיה, גרמניה, פולין, צ'כיה, שווייץ) והקליטה שלושה אלבומים רצופים: La Roue" (2012), "Extension" (2013)" ו־Whole" (2013)".<ref>Ed Pinsent, [https://www.thesoundprojector.com/2013/10/24/culture-clash/ Culture Clash], באתר The Sound Projector (24 באוקטובר 2013)</ref> במסגרת סיבוב ההופעות באירופה, השתתפו חברי הלהקה בהקלטת סרט קצר על פסטיבל התרבות היהודית ה-22 בקרקוב שנוצר על ידי המוזיקאי הישראלי אופיר קותיאל (קוטימן) עבור הפרויקט שלו "Thru The City".<ref>[https://www.jewishfestival.pl/en/kutiman-thru-krakow-video-promujace-fkz-2/ Kutiman’s video 'Thru Krakow'], באתר Jewish Culture Festival </ref>

===KIP===
בנובמבר 2015 "קרוזנשטרן ופארוחוד" הקליטו אלבום חדש "HYMNS" באולפן הקלטות "DTH Studios" במוסקבה, רוסיה. למחרת הציגה הלהקה את האלבום במרכז התרבות "דום" במוסקבה.<ref>Дед ЗВУКАРЬ, [https://www.zvuki.ru/R/P/72917/ КРУЗЕНШТЕРН И ПАРОХОД: Возвращение в гавань], באתר Звуки.ру (28 באוקטובר 2015)</ref> המוזיקה באלבום שונה מאוד מיצירות הלהקה הקודמות, ולכן שם הלהקה שונה לשם המקוצר "KIP". האלבום עבר מיקס ומאסטר של ג'יימס פלוטקין .<ref>Jack Chuter, [https://www.attnmagazine.co.uk/interview-kip/ IGOR KRUTOGOLOV Interview: KIP], באתר ATTN:Magazine (UK) (27 בדצמבר 2016)</ref> הלהקה חזרה להרכב הראשון של שלושה חברים: קרוטוגולוב, גרוס ושכטר.<ref>[https://idioteq.com/israel-kip-interview-post-rock/ An insistent challenge: Israel’s jazz tinged post rockers KIP discuss their sonic experiments], באתר Idioteq (25 באפריל 2017)</ref>

בשנת 2020 הוציאה "KIP" את האלבום "Songs of Love".<ref>[https://idioteq.com/avant-garde-experimentalists-kip-unveil-new-abstract-variations-on-unconventional-music-share-inspirations/ Avant-garde experimentalists KIP unveil new abstract variations on unconventional music; share inspirations], באתר Idioteq (3 בספטמבר 2020)</ref> רצועת האלבום "#2" יצא בבכורה באלבום אוסף המטאל Milim Kashot Vol. 2" (2020)". האלבום זכה לביקורות נלהבות ודורג כאחד מאלבומי המטאל המצליחים ביותר של שנת 2020 על ידי המגזין "Machine Music".<ref>[https://machinemusic.net/2020/12/01/machine-music-presents-the-best-metal-of-2020/ Machine Music Presents: The Best Metal of 2020], באתר Machine Music (1 בדצמבר 2020)</ref>

===Fedorov & Kruzenshtern===
בשנת 2013 הקליטה להקת "קרוזנשטרן ופארוחוד" את האלבום "Быть везде" ("בכל מקום") עם ליאוניד פיודורוב, מנהיג הלהקה הרוסית "Auktyon ", לשירי המשורר הרוסי דמיטרי אוזרסקי. האלבום הוצג ב-6 בספטמבר 2013 במועדון "גוגול" במוסקבה וב-8 בספטמבר במועדון "A2" בסנקט פטרבורג ברוסיה.<ref>Евгений Коган, [http://booknik.ru/today/faces/esli-ty-dumaesh-chto-delaesh-vechnye-shtuki-yeto-tvoi-problemy/ Если ты думаешь, что делаешь вечные штуки, это твои проблемы], באתר www.booknik.ru (4 בספטמבר 2013)</ref> המופע במועדון "A2" בסנקט פטרבורג יצא ב-DVD בשנת 2014.<ref>Дмитрий Мех, [https://reproduktor.net/2015/02/leonid-fyodorov-byt-vezde-live-dvd/ Леонид Фёдоров: «Быть везде» (live, DVD)], באתר Репродуктор (18 בפברואר 2015)</ref> האלבום יצא תחת השם המשותף "Fedorov & Kruzenshtern". הקולבורציה הזו סימנה את תחילתה של שותפות ארוכה ומוצלחת בין איגור קרוטוגולוב וליאוניד פיודורוב.
* בשנת 2015 הקליטו קרוטוגולוב ופיודורוב את האלבום "Взрыв цветов" ("פיצוץ הפריחה") לשירים של דמיטרי אבליאני ודמיטרי אוזרסקי. האלבום הוקלט במספר שלבים כתוצאה מהופעות אלתור חיות. המוזיקה נכתבה על ידי קרוטוגולוב ופיודורוב כאחד. האלבום הוצג בתל אביב, מוסקבה וסנט פטרסבורג ב-2015. באותה שנה הוציא הדואט מיני-אלבום "В траве" ("בדשא") המורכב משני שירים, "В траве" ("בדשא") ו-"Взрыв цветов" ("פיצוץ הפריחה") שהוקלטו באופן שונה מאלה באלבום "Взрыв цветов" ("פיצוץ הפריחה").<ref>Maska, [https://www.israelculture.info/leonid-fyodorova-i-kruzenshtern-i-paroxod-byt-vezde-i-v-trave-to-est-v-tel-avive/ Леонид Фёдоров и «Крузенштерн и Пароход» — «Быть везде» и «В траве» — то есть в Тель-Авиве], באתר Israeli Culture Info (2 במאי 2016)</ref>
* בשנת 2016 השתתף קרוטוגולוב בהצגת אלבומו של ליאוניד פיודורוב "Псалмы" ("תהילים").<ref>[https://www.newsru.co.il/rest/05feb2017/psalmy.html В Тель-Авиве пройдет презентация диска «Псалмы», нового альбома Леонида Федорова. Интервью], באתר NEWSru (5 בפברואר 2017). </ref> האלבום מורכב משירים לשישה מזמורי התהילים שתורגמו לרוסית על ידי אנרי וולוחונסקי .<ref>Дмитрий Лисин, [https://www.colta.ru/articles/music_modern/13389-leonid-fedorov-hristianstvo-novyy-zavet-sovershenno-neponyatny Леонид Федоров: «Христианство, Новый Завет совершенно непонятны»], באתר Colta.ru (14 בדצמבר 2016)</ref>

החל משנת 2018 הדואט של קרוטוגולוב ופיודורוב (בשם "Fedorov & Kruzenshtern") הקליט מספר אלבומים רצופים:
* "Постоянство веселья и грязи" ("קביעות העליצות והלכלוך") (2018), לשיריו של משורר האוונגרד הרוסי דניאיל חארמס. רעיון האלבום שייך לאיגור קרוטוגולוב שכתב לבד ארבעה שירים לאלבום וארבעה שירים עם פיודורוב. לידיה פיודורובה גם השתתפה בהקלטת האלבום כזמרת ומלחינה. האלבום כולל את השירה של איגור קרוטוגולוב.<ref>Дмитрий Лисин, [https://www.colta.ru/articles/music_modern/17439-leonid-fedorov-nashu-stranu-seychas-kak-raz-korezhit Леонид Федоров: «Нашу страну сейчас как раз корежит»], באתר Colta.ru (1 במאי 2018)</ref> האלבום הוצג ב-6 באפריל 2018 בבית האמנים המרכזי במוסקבה, רוסיה, וב-8 באפריל במועדון "אררטה " בסנקט פטרבורג, רוסיה. יום לפני הצגת הבכורה, קיבלו אזרחי סנקט פטרבורג 14 שקים (מספר הרצועות באלבום) ובהם התקליטורים החתומים. השקים פוזרו ברחבי העיר במקומות הקשורים לביוגרפיה של דניאיל חארמס.<ref>Кирилл Рейн, [https://calendar.fontanka.ru/events/10994 «Федоров и Крузенштерн» повеселятся на стихи Хармса], באתר Fontanka.ru (5 באפריל 2018) </ref> הווידאו קליפ לשיר "גבידון" יצא ב-2018.
* "Гимн чуме" ("המזמור למגפה") (2019), לשיריו של המשורר הרוסי אלכסנדר פושקין, שרובם לא פורסמו.<ref>Алина Бодрова, [https://arzamas.academy/mag/632-fedorov-pushkin Премьера альбома! Федоров и Крутоголов поют стихи Пушкина], באתר Arzamas (7 בינואר 2019)</ref> באלבום גם מופיע המלחין הרוסי ולדימיר מרטינוב (פסנתר), רוסלן גרוס ("KIP", קלרינט) ולידיה פיודורובה (שירה). שלושה קטעי וידאו שוחררו ב-2019: "Гимн чуме" ("המזמור למגפה"), "Талисман" ("קמע") ו-"Цветок" ("פרח").<ref>Александр Волков, [https://muzlifemagazine.ru/fyodorov-i-kruzenshtern-gimn-chume-ulitka-records/ Фёдоров И Крузенштерн. Гимн Чуме. Ulitka Records], באתר Музыкальная жизнь (30 במאי 2019)</ref><ref>Дмитрий Лисин, [https://www.colta.ru/articles/music_modern/20195-a-pushkin-kto А Пушкин кто], באתר Colta.ru (8 בינואר 2019)</ref>
* "Из неба и воды" ("משמיים ומים") (2019), לשיריו של דמיטרי אוזרסקי. קרוטוגולוב ופיודורוב ניסו ליצר כל שיר לשונה זה מזה, גם מבחינת הלחנה וגם בהקלטה. המוזיקה לאלבום הולחנה בצורה אלתורית, בטייק הראשון, שהפך למסורת לדואט.<ref>Ян Выговский, [https://www.colta.ru/articles/music_modern/23303-ob-albome-fedorova-i-kruzenshterna-iz-neba-i-vody Из шума и волны], באתר Colta.ru (25 בדצמבר 2019)</ref> האלבום הוצג ב-19 בדצמבר 2019 במועדון "מורזה" בסנקט פטרבורג וב-21 בדצמבר במועדון "16 טון" במוסקבה.<ref>Ян Шенкман, [https://novayagazeta.ru/articles/2019/11/29/82928-my-gorim-gorim-gorim «Мы горим, горим, горим!» Леонид Федоров, Игорь Крутоголов. «Попугай». Премьера песни], באתר נובאיה גאזטה, 29 בנובמבר 2019</ref>
* "בלייק" (2020), לשיריו של ויליאם בלייק שתורגם לרוסית על ידי אלכסנדר דלפינוב ואנדריי סמורוב.<ref>Дмитрий Лисин, [https://www.colta.ru/articles/music_modern/25777-leonid-fedorov-i-druzya-karantinnye-pesni-i-klipy-bleyk Другая роза], באתר Colta.ru (9 בנובמבר 2020)</ref> האלבום מורכב מ-18 רצועות שכל אחת מהן מאוירת בווידאו קליפ שנוצרו במהלך הסגר COVID-19.<ref>Борис Барабанов, [https://www.kommersant.ru/doc/4692377 Звучности перевода], באתר קומרסאנט, 17 בפברואר 2021</ref> את המוזיקה הלחינו גם איגור קרוטוגולוב וגם ליאוניד פיודורוב. מספר שירים כוללים את השירה של קרוטוגולוב. איגור קרוטוגולוב גם מופיע בקטעי הווידאו, "Больная роза" ("הורד החולה"), "Улыбка" ("החיוך") ו"Детский восторг" ("שמחת תינוקות").
* "אשרה" (2023), לשיר בן 10 הפסוקים "Песни срубленной Ашеры" ("שירי אשרה הכרותה") מאת המשורר והקולטורולוג הישראלי מיכאל קורול.<ref>[https://reproduktor.net/2023/11/leonid-fedorov-i-igor-krutogolov-vypustili-albom-ashera/ Леонид Федоров и Игорь Крутоголов выпустили альбом Ашера], באתר www.reproduktor.net (7 בנובמבר 2023)</ref> קרוטוגולוב ופיודורוב הלחינו והקליטו יחד את האלבום בצורה המסורתית שלהם והעניקו לכל שיר צליל וסגנון ייחודיים. כל שיר מוקדש לאל מסוים בפנתאון האלים הכנענים. האלבום הפך לפסקול לסרט הבלט "אשרה" בוים על ידי כוריאוגרפית אנה אוזרסקאיה.<ref>Игорь Гаврилов, [https://www.kommersant.ru/doc/6148300 Богиня в активном поиске], באתר קומרסאנט, 9 באוגוסט 2023</ref> (למידע נוסף, ראה להלן: עבודת קולנוע ותיאטרון)

===תזמורת הצעצועים של איגור קרוטוגולוב===

====Igor Krutogolov's Karate Band====
בשנת 2005 איגור קרוטוגולוב אסף קבוצה של מוזיקאים וחברים כדי להקים תזמורת צעצועים. הרעיון של הפרויקט היה להשתמש רק בכלי נגינה צעצועים להפקת מוזיקה. התזמורת כללה 11 חברים: איגור קרוטוגולוב (מלחין, גיטרת צעצוע, קלרינט צעצוע, קול), רוסלן גרוס (גיטרת צעצוע), גיא שכטר (תופי צעצוע), אוליה ילנסקי (קלידי צעצוע), עידו אזריה (קלרינט צעצוע), ויקטור לוין (קלרינט צעצוע), ליאוניד אוליצקי (סקסופון צעצוע), גרגורי באדו (חצוצרת צעצוע), טניה בוגוסלבסקי (קסילופון צעצוע), עינב כהן (צעצועי גומי), ושלי דובלינסקי (צעצועי גומי). ההופעה הראשונה של תזמורת הצעצועים בשם "Igor Krutogolov's Karate Band" ("להקת הקראטה של איגור קרוטוגולוב") התקיימה ב-7 באפריל 2005 במועדון "גרין ראקון" בתל אביב בעקבות הערב הספרותי של הסופר הפוסט-מודרני הרוסי ולדימיר סורוקין .<ref>Von Henryk M. Broder, [https://www.spiegel.de/kultur/gesellschaft/russen-in-tel-aviv-igor-und-das-spielzeug-orchester-a-350142.html Russen in Tel Aviv: Igor und das Spielzeug-Orchester], באתר דר שפיגל, 7 באפריל 2005</ref>

האלבומה הראשון של הלהקה, "Children 4 Muzik", יצא באוקטובר 2005. הלהקה מנגנת תערובת של סגנונות המתוארים כ"קומדיית רעש ניסיוני". האלבום הוצג בנובמבר 2005 בפסטיבל המוזיקה האוונגרדית במועדון "זאפה" בתל אביב.<ref>נמרוד דוויק, [https://www.news1.co.il/Archive/001-D-83987-00.html פסטיבל אוונגרד מוזיקלי בזאפה], באתר News1 (26 באוקטובר 2005)</ref>

בשנת 2006 הלהקה הקליטה קאבר באורך 56 דקות של "Consume Red" מאת המוזיקאי היפני אוטומו יושיהידה והוציאה אותו כאלבום דיגיטלי "Plays Ground Zero: Consume Red" בשנת 2021 במהלך מגפת COVID-19.

האלבום "How to Be a Crocodile" יצא ב-2014 והוצג במועדון "לבונטין 7" בתל אביב ב-27 בפברואר 2014.<ref>יובל אראל, [https://yuvalerel.com/2014/02/28/תזמורת-הצעצועים/ תזמורת הצעצועים], באתר www.yuvalerel.com (27 בפברואר 2014)</ref> הלהקה הקליטה שירים מקוריים למילות הג'יבריש שכתב איגור קרוטוגולוב תחת הכינוי Mursulik.<ref>[https://www.records.aurismedia.com/album/how-to-be-a-crocodile How To Be A Crocodile by Igor Krutogolov’s Karate Band] באתר Auris Media Records</ref> האלבום כולל גם את השיר לשירו של דניאיל חארמס "Журавли и корабли" ("המשאיות והספינות"). באלבום הופיע הרכב חדש: איגור קרוטוגולוב (גיטרת צעצוע, שירה, אקורדיון צעצוע, רעש צעצוע), גיא שכטר (תופי צעצוע), ויקטור לוין (קלרינט צעצוע), מיכאי צ'רנאה (קלרינט צעצוע), נעמי רוזין (קלרינט צעצוע), דרור פיקלני (קלרינט צעצוע), ניל קלמן (קלרינט צעצוע, חצוצרת צעצוע), סלבה פרנקלך (קלידי צעצוע, פסנתר צעצוע), ניב מג'ר (גלוקנספיל צעצוע, קסילופון צעצוע, חזירים צעצוע), וענבר לבנה בר און (שירה). כל המוזיקה באלבום הולחנה על ידי איגור קרוטוגולוב.<ref>מיכאל רורברגר, [https://mickrobi.wordpress.com/2014/08/15/סיפור-של-צעצוע/ סיפור של צעצוע] באתר www.mickrobi.wordpress.com (15 באוגוסט 2014)</ref>

====Igor Krutogolov's Toy Orchestra====
בשנת 2017 הצטרף ללהקת "Igor Krutogolov's Karate Band" זמרת ים אומי, הסולנית של להקת ההארדקור החשמלית "מכונת הרג". הודות לקולה של אומי, הלהקה רכשה סאונד חדש ושמה של הלהקה שונה ל-"Igor Krutogolov's Toy Orchestra" ("תזמורת הצעצועים של איגור קרוטוגולוב"). ב-2017 הוציאה הלהקה אלבום חדש "Roots Over Roots" המורכב משני קאברים:"Roots Over Roots" של "Sepultura" ו-"Over" של "Portishead". ללהקה הצטרפה גם הזמרת הישראלית-בריטית יפעת זיו ("האחיות לוז"). ההרכב החדש נתן קונצרט בדצמבר 2018 במועדון "לבונטין 7" בתל אביב.<ref>[https://www.eventer.co.il/jp7g3 תזמורת הצעצועים של איגור קרוטוגולוב חוזרת במופע חדש!], באתר www.eventer.co.il</ref>

בשנת 2019 הצטרף ללהקה המתופף הישראלי רועי חן ("מגאסון", "מאלוקס"). הלהקה הופיעה במסגרת פרויקט התרבות והחינוך "אשכולות", בתמיכת שגרירות ישראל ברוסיה. הלהקה ביצעה קאברים חדשים, "Little God in My Hands" של "Swans" ו-"Guerrilla Radio" של "Rage Against the Machine", וכן שירים נוספים של להקה, כולל "Журавли и корабли" ("המשאיות והספינות") בביצוע של הזמרת הרוסית אנה חבוסטנקו. תוכנית הקונצרט כללה גם כיתת אמן לילדים והשתתפות הילדים בהופעה החיה עם הלהקה.<ref>[https://eshkolot.ru/zapisi/42539 Toy Orchestra], באתר Eshkolot</ref>

ב-2022 הוציאה הלהקה את האלבום "Live At Musrara Mix", שהוקלט בפסטיבל "מוסררה מיקס 2020" בירושלים, והוציאה שני סינגלים, Bebe La Sangre" (2022)" ו-Sucky" (2022)".<ref>[https://www.musraramixfest.org.il/2020/program/toy-orchestra/ Colored plastic ecstasy], באתר Musrara Mix Fest (2020)</ref>

הלהקה לקחה חלק בהפקות קולנוע ותיאטרון: במופע הרב-ז'אנרי של אור מרין TOYZZZ" (2021)" ובהפקה והצגה של סרטו המוזיקלי של רועי רוזן "קפקא לילדים" (2022). (למידע נוסף, ראה להלן: עבודת קולנוע ותיאטרון)

==עבודת קולנוע ותיאטרון==
===מוזיקה לקולנוע ומופעי תיאטרון===
בשנת 2003 איגור קרוטוגולוב הלחין מוזיקה לסרט האנימציה "Wardrobe" מאת הבמאים היפניים ימאמוטו הירומי וטאקאיוקי איוואסווה. קרוטוגולוב גם יצר בובת הסרט. פסקול הסרט שוחרר כאלבום "Wardrobe" בספטמבר 2004. באלבום מופיעים גם ואדים גוסיס, ולרי פרוקוב וקונדו יושיאקי.<ref>[https://www.records.aurismedia.com/album/wardrobe Wardrobe by Igor Krutogolov], באתר Auris Media Records</ref>

איגור קרוטוגולוב כתב מוזיקה למספר מופעי תיאטרון של במאים וכוריאוגרפים ישראלים:
* "מגובה דשא" (2006), פרויקט רב תחומי בבימוי וכוריאוגרפיה של עירד מצליח (מלחין שותף: רועי ירקוני);
* "מעבר לים" (2008), לשירים מאת חיים ביאליק בבימוי עלינא אשבל;<ref>[https://www.habama.co.il/Pages/Event.aspx?Subj=6&Area=1&EventID=20374 מעבר לים — שירי ביאליק], באתר הבמה</ref>
* "מקס ומוריץ" (2009), קריינות פרפורמטיבית לסיפורו של וילהלם בוש "מקס ומוריץ" בוצע על ידי זאב טנא בבימויו של ישי קרני;
* "הלוך ושוב" (2013), עיבוד למחזה "איש הסירה" של חנה יבלונסקה בבימויו של סשה קרינדלין;<ref>[https://www.gesher-theatre.co.il/he/repertoire/a/view/?ContentID=195 הלוך ושוב (2013) פנטזיה קומית סוריאליסטית], באתר Gesher Theatre</ref>
* "בורות" (2014), מופע בבימויו של אריאל ברונז ובכוריאוגרפיה של מרינה בלטוב;<ref>[https://www.tmu-na.org.il/?CategoryID=166&ArticleID=2980 בורות], באתר תיאטרון תמונע</ref>
* "פרויקט דה לה שמעטה: הנצנוץ" (2017), מופע בובות בבימויה של שרון סילבר מרת ובביצועם של אמני הבובות הישראלים אנה גרינבנד ואיגור צינובוי.<ref>[https://www.habama.co.il/Pages/Event.aspx?Subj=1&Area=1&EventID=36164 פרויקט דה-לה שמאטה — הניצנוץ], באתר הבמה </ref>

===שיתוף פעולה עם רועי רוזן===
החל משנת 2010 איגור קרוטוגולוב שיתף פעולה באופן הדוק עם הבמאי, הסופר והאמן הישראלי-אמריקאי רועי רוזן. קרוטוגולוב הופיע לראשונה בסרט הקצר של רועי רוזן Out/Tse" (2010)" ("צא") כשחקן כשהוא ביצע שיר לשירו של סרגיי יסנין "מכתב לאמא" ("Письмо матери") וניגן במסור בליווי של בוריס מרצינובסקי באקורדיון.<ref>[https://www.erev-rav.com/archives/8162 פרס לסרטו של רועי רוזן «צא» בפסטיבל הסרטים בוונציה], באתר ערב רב, 13 בספטמבר 2010</ref> "צא" הוצג לראשונה בפסטיבל הסרטים הבינלאומי ה-67 של ונציה ב-2010 וזכה בפרס "Orizzonti " לסרט הקצר הטוב ביותר. הסרט גם היה מועמד רשמית לפרס האקדמיה האירופית לקולנוע לסרט הקצר הטוב ביותר.<ref>[https://europeanfilmawards.eu/en_US/film/out.5312 Out Tse], באתר www.europeanfilmawards.eu </ref><ref>[https://www.roeerosen.com/pagecv Roee Rosen CV], באתר www.roeerosen.com </ref>

בסדרה "The Buried Alive Videos" של רועי רוזן (2013), קרוטוגולוב הופיע הן כשחקן והן כמלחין בשני פרקים: "Animation Chants for Commodities: Little Iron" (2008) ו-"Animation Chants for Commodities: A Hybrid" (2009).<ref>[https://mubi.com/en/il/films/the-buried-alive-videos The Buried Alive Videos], באתר MUBI </ref><ref>Ben Eastham, [https://artreview.com/ar-march-2020-feature-roee-rosen/ Roee Rosen: Laughter in the Dark], באתר ArtView (1 במרץ 2020)</ref> הסרט הוקרן בבכורה בפסטיבל הסרטים הבינלאומי ברומא 2013, שם הוא זכה לאזכור מיוחד בתוכנית "CinemaXXI". הסרט זכה גם בפרס הסרט הטוב ביותר בפסטיבל הסרטים הניסיוני הבינלאומי בבוקרשט, רומניה, בשנת 2014.<ref>[https://www.filmneweurope.com/news/romania-news/item/109753-festivals-the-buried-alive-videos-wins-bieff FESTIVALS: The Buried Alive Videos Wins Bieff], באתר www.filmneweurope.com </ref>

איגור קרוטוגולוב הלחין מוזיקה לאופרה לספרו של רועי רוזן Vladimir's Night" (2014)". קטעי האופרה הוצגו לקהל לפני הקרנת הסרט "The Buried Alive Videos" במסגרת פורום דוקומנטרי בברלין 3 בבית תרבויות העולם בברלין, גרמניה, ב-1 ביוני 2014<ref>[https://archiv.hkw.de/en/programm/projekte/veranstaltung/p_103411.php Buried Alive — Screening, talk, and live concert], באתר Haus der Kulturen der Welt (2014)</ref> ולפני הקרנת הסרט "The Buried Alive Videos" במרכז פומפידו בפריז, צרפת, ב-29 ביוני 2018.<ref>[https://www.centrepompidou.fr/en/program/calendar/event/c5nxkeG Roee Rosen, Buried Alive], באתר Centre Pompidou (2018)</ref> קטעי האופרה הוצגו בהופעה חיה של זמרת האופרה הישראלית ענבר ליבנה בר און והפסנתרן הישראלי אודי בונן.

בשנת 2016 איגור קרוטוגולוב הלחין מוזיקה לסרט האופרטה הסוריאליסטי של רועי רוזן "The Dust Channel".<ref>Hila Peleg, [http://rosenfeld.wpisrael.com/wp-content/uploads/2017/07/pdfresizer.com-pdf-resize.pdf Roee Rosen: The Political, The Private and The Erotic], באתר Mousse Art Magazine (05 ביולי 2017)</ref> הסרט הוקרן בבכורה בפסטיבל הסרטים הבינלאומי של מרסיי 2016<ref>[https://fidmarseille.org/en/film/the-dust-channel/ The Dust Channel], באתר FIDMarseille </ref> והוצג בפסטיבלים הבינלאומיים בווינה, אוסטריה ("וינאלה 2017"),<ref>[https://www.viennale.at/en/films/dust-channel The Dust Channel], באתר וינאלה </ref> מדריד, ספרד ("FILMADRID 2017"),<ref>Carlos Chaparro, [https://www.elcineenlasombra.com/filmadrid-dia-2/ Filmadrid — Día 2: The last of us, The Dust Channel, Vendredi 13] באתר El Cine en la Sombra (11 ביוני 2017)</ref> סאול, קוריאה הדרומית ("Jeonju 2017"), וסידני, אוסטרליה (2018).<ref>[https://mubi.com/films/the-dust-channel The Dust Channel], באתר MUBI </ref>

בשנת 2018 איגור קרוטוגולוב שיתף פעולה עם רועי רוזן בסרט "Kafka for Kids" ("קפקא לילדים"). קרוטוגולוב הציע לרועי רוזן להשתמש בתזמורת הצעצועים שלו בסרט, מה ששינה משמעותית את כיוון הסאונד והתמונה של הסרט.<ref>Nicolas Feodoroff, [https://fidmarseille.org/en/film/kafka-for-kids/ Kafka for Kids Interview with Roee Rosen], באתר FIDMarseille</ref><ref>Mark Kremer, [https://www.metropolism.com/nl/features/46003_iemand_anders_worden_in_gesprek_met_roee_rosen Iemand anders worden — in gesprek met Roee Rosen], באתר Metropolis M (13 בפברואר 2022)</ref> נגני להקת "Igor Krutogolov's Toy Orchestra" הופיעו על הסט כחלק מהקאסט של הסרט, כשגם ים אומי ויפעת זיו שיחקו חלקים נוספים.<ref>Babak Afrassiabi, [https://1646.nl/conversation/kafka-for-kids-and-the-dust-channel/ Roee Rosen in conversation with Babak Afrassiabi as part of the exhibition Kafka for Kids and the Dust Channel], באתר 1646 (10 בפברואר 2022)</ref> פרקי הסרט הכוללים שלושה שירים בביצוע חי על ידי תזמורת הצעצועים של איגור קרוטוגולוב, עם יפעת זיו כסולנית, הוצגו בפסטיבל אמנות "Steirischer Herbst " ב-22 בספטמבר 2018 בתיאטרון "Grazer Orpheum" בגראץ, אוסטריה. הסרט "קפקא לילדים" הוקרן בבכורה בפסטיבל הסרטים הבינלאומי 2022 ברוטרדם , הולנד, ("IFFR 2022")<ref>[https://1646.nl/program/kafka-for-kids-and-the-dust-channel/ Roee Rosen Kafka for Kids and The Dust Channel], באתר 1646</ref> והוצג בפסטיבלי הסרטים הבינלאומיים במרסיי, צרפת ("FIDMarseille 2022"), קוריטיבה, ברזיל ("Olhar de Cinema 2022"), ליסבון, פורטוגל ("Doclisboa 2022"), וינה, אוסטריה ("וינאלה 2022") וקופנהגן, דנמרק ("CPH:DOX 2023").<ref>[https://mubi.com/en/films/kafka-for-kids/awards Kafka for Kids Awards and Festivals], באתר MUBI </ref> בפסטיבל "FIDMarseille 2022", הסרט זכה בפרס "Camargo Foundation" ובפרס הגבוה ביותר של הפסטיבל, "Air France Panavision".<ref>[https://www.volte-films.com/film/kafka-for-kids Kafka for Kids A film by Roee Rosen], באתר Volte</ref> פסקול הסרט שוחרר ב-LP בשנת 2022.<ref>[https://avibohbot.com/Kafka-For-Kids Kafka For Kids], באתר Avi Bohbot </ref>

===שיתוף פעולה עם אור מרין===
בשנת 2021 איגור קרוטוגולוב ותזמורת הצעצועים שלו הצטרפו לפרויקט תיאטרלי רב-ז'אנרי "TOYZZZ" בשיתוף קבוצת התיאטרון המחול הישראלית בראשות אור מרין ואורן נחום. הכוונה הראשונית הייתה לשלב בהופעה את השירים הנוכחיים של הלהקה, אך לבסוף קרוטוגולוב הלחין עוד חמישה שירים והיה שותף לכתיבת הפרויקט. מוזיקאי להקת "Igor Krutogolov's Toy Orchestra" הופיעו וקיימו אינטראקציה עם תשעה רקדני הקבוצת התיאטרון במהלך המופע תואר כ"שילוב של מסיבה, קרקס, אורגיה ומחלקה סגורה". "TOYZZZ" הוקרנה בבכורה בפסטיבל עכו הבינלאומי לתיאטרון אחר 2021 והוצג בפסטיבל 11 פעמים. המופע זכה במספר פרסים: ההצגה הטובה ביותר, התנועה, העיצוב וציון לשבח על מוזיקה (לאיגור קרוטוגולוב, ים אומי ותזמורת הצעצועים של איגור קרוטוגולוב). המופע הוצג לקהל רחב יותר בדצמבר 2021 בתל אביב בתיאטרון "תמונע", שם הוצג שבע פעמים.<ref>[https://shows.firstline.org.il/event/תיאטרון-תמונע-toyzzzzz-הצגות/ הצגות — Toyzzzz — תיאטרון תמונע], www.shows.firstline.org.il (2021) באתר </ref><ref>[https://shows.firstline.org.il/event/תיאטרון-תמונע-toyzzzzz-הצגות-2/ הצגות — Toyzzzzz — תיאטרון תמונע], www.shows.firstline.org.il (2022) באתר </ref>

בשנת 2023 איגור קרוטוגולוב הלחין מוזיקה למופע המחול של אור מרין "Loud and Clear". המופע הוצג בבכורה ב-15 באוגוסט 2023 במרכז המחול "Derida Dance Center" בסופיה, בולגריה.<ref>Константин Костов, [https://pronewsdobrich.bg/izraelskata-horeografka-shte-ima-svetovna-predpremiera-v-sofiya-p359900 Израелската хореографка ще има световна предпремиера в София], באתר Про Нюз Добрич (14 באוגוסט 2023)</ref>

===מלחין שותף עם ליאוניד פיודורוב===
בשנת 2016 איגור קרוטוגולוב שיתף פעולה עם ליאוניד פיודורוב בהלחנת מוזיקה למופעים תיאטרליים של פרויקט אמנות וקולנוע רב-תחומי "DAU " מאת הבמאי הרוסי איליה חרז'אנובסקי.<ref>Алла Гаврилова, [https://txt.newsru.co.il/world/24may2020/ikhrzhanovsky_501.html Илья Хржановский о проекте мемориала в Бабьем Яру: «Я умею рассказывать человеческие истории»], באתר NEWSru (24 במאי 2020)</ref><ref>Евгений Коган, [https://www.newsru.co.il/rest/12feb2020/fedorov.html «Из неба и воды»: Леонид Федоров и Игорь Крутоголов представят в Тель-Авиве свой новый совместный альбом], באתר NEWSru (12 בפברואר 2020)</ref> הפרויקט הוצג בבכורה בין ה-25 בינואר ל-17 בפברואר 2019 בפריז, צרפת. המופעים והמיצבים התנהלו בשלושה מקומות שכנים: תיאטרון שאטלה, תאטר דה לה ויל ומרכז פומפידו.<ref>Joshua Barone, [https://www.nytimes.com/2019/01/28/arts/dau-opening-paris.html DAU Has Finally Opened in Paris. Does It Live Up to the Hype], באתר The New York Times (29 בינואר 2019)</ref> קרוטוגולוב ופיודורוב הלחינו 30 שירים עבור הפרויקט. השיר "Небо" ("השמיים") גם בוצע בהופעות חיות של "Fedorov & Krutogolov" ונכלל באלבום הסולו של ליאוניד פיודורוב "Последний друг" ("החבר האחרון") (2021).

בשנת 2021 הלחין קרוטוגולוב יחד עם ליאוניד פיודורוב מוזיקה לפרויקט רב תחומי "אשרה". קרוטוגולוב ופיודורוב כתבו מוזיקה לשיר בן 10 פסוקים "Песни срубленной Ашеры" ("שירי אשרה הכרותה") מאת המשורר והקולטורולוג הישראלי מיכאל קורול. כל שיר מוקדש לאל מסוים בפנתאון האלים הכנענים.<ref>[https://webcache.googleusercontent.com/search?q=cache:_hhzEkm8mXYJ:https://m.polit.ru/article/2023/07/18/ashera/&hl=ru&gl=il «Мы ни в коем случае не пытаемся станцевать текст»], באתר Полит.ру (18 ביולי 2023)</ref> בתחילה, המוזיקה נכתבה למופע בלט שיוצג בהופעה חיה, אך בשל מגבלות COVID-19, הבלט צולם בסופו של דבר כסרט בבימויה של הכוריאוגרפית אנה אוזרסקאיה.<ref>[https://polit.ru/articles/publichnye-lektsii/premera-filma-alboma-ashera-pablik-tok-s-l-fedorovym-2023-07-06/ Премьера фильма-альбома «Ашера», паблик-ток с Л. Федоровым], באתר Полит.ру (6 ביולי 2023)</ref> סרט הבלט "אשרה" הוקרן בבכורה ב-9 באוגוסט 2023 בקולנוע "אוקטובר" במוסקבה, רוסיה, ואחריו התקיימה שיחה פומבית עם משתתפי הפרויקט.<ref>[https://polit.ru/articles/sobytiya/premera-filma-ashera-pablik-tok-posle-pokaza-2023-08-18/ Премьера фильма «Ашера». Паблик-ток после показа], באתר Полит.ру (18 באוגוסט 2023)</ref>

==דיסקוגרפיה==
===פסקולים לסרטים ומופעי תיאטרון===
* 2004 – Wardrobe (סרט אנימציה מאת יאמאמוטו הירומי וטאקאיוקי איוואווה), CD
* 2006 – מגובה דשא (מופע מאת עירד מצליח)
* 2008 – מעבר לים (מופע מאת עלינא אשבל)
* 2009 – מקס ומוריץ (מופע מאת ישי קרני)
* 2010 – Out/Tse (סרט מאת רועי רוזן)
* 2013 – הלוך ושוב (מופע מאת סשה קרינדלין)
* 2013 – The Buried Alive Videos (סרט מאת רועי רוזן)
* 2014 – בורות (מופע מאת אריאל ברונז ומרינה בלטוב)
* 2014 – Vladimir’s Night (ספר אופרה מאת רועי רוזן)
* 2016 – The Dust Channel (סרט אופרטה מאת רועי רוזן)
* 2017 – פרויקט דה לה שמעטה: הנצנוץ (מופע בובות מאת שרון סילבר מרת)
* 2019 – DAU (סרט מאת איליה חרז'אנובסקי])
* 2019 – Men are wild beasts, you are not like them (סרט אנימציה מאת יהונתן לויטס)
* 2021 – TOYZZZ (מופע מאת אור מרין)
* 2022 – Kafka for Kids (סרט מאת רועי רוזן), LP
* 2023 – Loud and Clear (מופע מאת אור מרין)
* 2023 – Ашера (אשרה) (סרט בלט מאת אנה אוזרסקאיה), CD

===אלבומי סולו===
* 2005 – Muzika Elektronika, CD
* 2006 – White, CD
* 2019 – 1970s Uzbek Electronic Music, קלטת

===קרוזנשטרן ופארוחוד (KIP)===
* 2003 – The Craft of the Primitive Klezmer, CD
* 2004 – Songs, CD
* 2004 – Live In Karaganda, CD
* 2006 – Kruzenshtern & Parohod / Vialka, split CD, split LP (2012)
* 2008 – Melekh (עם "IDMG"), CD
* 2010 – Love for Three Cockroaches (עם "Mitch & Mitch"), CD
* 2011 – Noize 2005, CD
* 2012 – Hidden Album, CD
* 2012 – La Roue (בתור "KIV Orchestra"), CD
* 2013 – Extension (בתור "KIV Orchestra"), CD
* 2013 – Whole (בתור "KIV Orchestra"), LP
* 2015 – Hidden Album Volume II (עם Eugene S. Robinson), LP
* 2016 – Hymns (בתור "KIP"), CD
* 2020 – Songs of Love (בתור "KIP")

===תזמורת הצעצועים של איגור קרוטוגולוב===
* 2005 – Children 4 Music, CD
* 2014 – How to Be a Crocodile, CD
* 2017 – "Roots Over Roots, 7
* 2021 – Plays Ground Zero: Consume Red
* 2022 – Live At Musrara Mix, CD
* 2022 – Bebe La Sangre (סינגל)
* 2022 – Sucky (סינגל)

===בשיתוף עם ליאוניד פיודורוב (Fedorov & Kruzenshtern, Fedorov & Krutogolov)===
* 2013 – Быть везде (בכל מקום), CD, LP
* 2015 – Взрыв цветов (פיצוץ הפריחה), CD
* 2015 – В траве (בדשא), LP
* 2018 – Постоянство веселья и грязи (קביעות העליצות והלכלוך), CD
* 2019 – Гимн чуме (המזמור למגפה), CD
* 2019 – Из неба и воды (משמים ומים), CD, LP
* 2020 – Блэйк (בלייק), CD
* 2023 – Ашера (אשרה), CD

===שיתופי פעולה נוספים===
* 2002 – Sculptor (עם "Agnivolok"), LP, CD (2006)
* 2002 – Locust Wind (עם "Chaos as Shelter"), CD
* 2003 – Geometry of Soul (עם "Bastard Noise " ו-"Chaos as Shelter"), CD
* 2003 – Ingathering of Exiles (עם "Tidal" ו-"Chaos as Shelter"), CD
* 2005 – Frogs (עם Grundik+Slava ), CD
* 2006 – Cherries (עם "Agnivolok"), CD
* 2006 – Festivemood (עם רוסלן גרוס ואנטון וייס), CD
* 2008 – Live in the Head (עם טאצויה יושידה ואסיף צחר ), CD
* 2009 – Live at Levontin 07.04.2008 (עם "Grundik+Slava "), CD
* 2009 – Credo (עם "Thunderwheel"), CD
* 2009 – תפילה ליחיד (עם אביב גדג'), CD
* 2009 – Ancient Device (עם קנג'י סיראטורי), CD
* 2009 – Archaic Sky (עם קנג'י סיראטורי), CD
* 2010 – WHNZ:15:KATER/Dark Water (עם קנג'י סיראטורי), CD
* 2010 – Lumberjack Blues (עם "Thunderwheel"), CD, LP
* 2010 – Hot Exhaust (עם אסיף צחר וחגי פרשטמן), CD
* 2012 – Live at Levontin 7 (עם דניאל שריד ואריאל ארמוני), CD
* 2013 – הורה הסלמה! (עם "הבילויים"), CD
* 2013 – Dicunt (עם "Psoy & Oy Division"), CD
* 2015 – HHHH №2 ПППП (עם פסוי קורולנקו), CD
* 2017 – Goy Hands (עם "Psoy & The Israelifts")
* 2017 – Equine Canine Soldier Whore (עם "Psoy & The Israelifts"), CD
* 2020 – The Unternationale: The Fourth Unternational (עם דניאל קאַהן, פסוי קורולנקו ו-"Oy Division"), CD
* 2020 – Quit Silence (עם אריאל שיבולת), CD
* 2020 – Cold Exhaust (עם אסיף צחר וחגי פרשטמן)
* 2020 — Opera of the Twelfth Hour (עם ניק סודניק, "ZGA")

===באלבומי אוסף===
* 2002 – About A Man Falling Apart ב-V/A Tel Aviv Aftermath (סולו, בשם Igor18), CD
* 2002 – Make Law ב-V/A Tel Aviv Aftermath (עם "New Jerusalem Defense Force"), CD
* 2002 – The Golden Skull ב-V/A Tel Aviv Aftermath (עם "Agnivolok"), CD
* 2002 – Live 23.10.2001 ב-V/A Tel Aviv Aftermath (עם "The Crossfishes"), CD
* 2002 – Venus Flytrap ב-V/A Infernal Proteus (סולו, בשם Igor18), 4xCD
* 2003 – Tengri ב-V/A Tonal Destruction II (עם "Chaos as Shelter"), 3xCD
* 2004 – Hunt For Butterflies ב-V/A Intercontinental Zvukoprocessing (סולו, בשם Igor18), 2xCD
* 2004 – - + ב-V/A Intercontinental Zvukoprocessing (סולו, בשם Igor18), 2xCD
* 2006 – Untitled ב-V/A Noisemass 2005 (עם "The Crossfishes"), CD
* 2006 – Gurtuk ב-V/A Grannittin (סולו), CD
* 2018 – Веселый Разговор (שיחה עליזה) ב-V/A Веселый Разговор (שיחה עליזה) (עם סבטלנה בן), CD
* 2018 – Zastolnaya ב-V/A Decalag: Ten Years Of Jetlag (עם ליאוניד פיודורוב), CD
* 2020 – #2 ב-V/A Milim Kashot. Vol. 2 (עם "KIP")
* 2024 – VA x IG Obfuscation, LP

==קישורים חיצוניים==

* 

==הערות שוליים==

קטגוריה:מוזיקאים ישראלים